Document ID: 31994R0577

Title and Content:
ΚΑΝΟΝΙΣΜΟΣ (ΕΚ) αριθ. 577/94 ΤΗΣ ΕΠΙΤΡΟΠΗΣ της 16ης Μαρτίου 1994 για την τροποποίηση των κανονισμών (ΕΟΚ) αριθ. 1912/92 και (ΕΟΚ) αριθ. 1913/92 σχετικά με τις λεπτομέρειες εφαρμογής του ειδικού καθεστώτος για τον εφοδιασμό των Καναρίων Νήσων, αφενός, και των Αζορών και της Μαδέρας, αφετέρου, σε προϊόντα του τομέα βοείου κρέατος Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (1), όπως τροποποιήθηκε τελευταία από τον κανονισμό (ΕΟΚ) αριθ. 1974/93 της Επιτροπής (2), και ιδίως το άρθρο 4 παράγραφος 4, τον κανονισμό (ΕΟΚ) αριθ. 1600/92 του Συμβουλίου της 15ης Ιουλίου 1992 για ειδικά μέτρα υπέρ των Αζορών και της Μαδέρας όσον αφορά ορισμένα γεωργικά προϊόντα (3), όπως τροποποιήθηκε τελευταία από τον κανονισμό (ΕΟΚ) αριθ. 1974/93, και ιδίως το άρθρο 10, Εκτιμώντας: ότι ο κανονισμός (ΕΟΚ) αριθ. 1912/92 της Επιτροπής της 10ης Ιουλίου 1992 για τις λεπτομέρειες εφαρμογής του ειδικού καθεστώτος εφοδιασμού των Καναρίων Νήσων σε προϊόντα του τομέα βοείου κρέατος (4), όπως τροποποιήθηκε τελευταία από τον κανονισμό (ΕΚ) αριθ. 179/94 (5), καθόρισε, στο παράρτημα ΙΙ, τις ενισχύσεις για τα προϊόντα που περιλαμβάνονται στον προβλεπόμενο ισολογισμό εφοδιασμού και προέρχονται από την αγορά της Κοινότητας- ότι ο κανονισμός (ΕΟΚ) αριθ. 1913/92 της Επιτροπής της 10ης Ιουλίου 1992 για τις λεπτομέρειες εφαρμογής του ειδικού καθεστώτος εφοδιασμού των Αζορών και της Μαδέρας σε προϊόντα του τομέα βοείου κρέατος (6), όπως τροποποιήθηκε τελευταία από τον κανονισμό (ΕΚ) αριθ. 179/94, καθόρισε, στο παράρτημα ΙΙ, τις ενισχύσεις για τα προϊόντα που περιλαμβάνονται στο προβλεπόμενο ισολογισμό εφοδιασμού και προέρχονται από την αγορά της Κοινότητας- ότι, για να διατηρηθεί το μέρος της αγοράς των μεταποιημένων προϊόντων κοινοτικής προελεύσεως στον εφοδιασμό των Καναρίων Νήσων, πρέπει να προβλεφθεί ενίσχυση που θα προσαυξάνεται για ορισμένα παρασκευάσματα που παρασκευάζονται υπό έλεγχο και να εξαρτάται η χορήγηση της ενισχύσεως αυτής από την προσκόμιση της βεβαιώσεως ότι η παρασκευή των παρασκευασμάτων αυτών έγινε σύμφωνα με τρόπους ελέγχου ισοδυνάμους με εκείνους που εφαρμόζονται για την παρασκευή υπό τελωνειακό έλεγχο- ότι η εφαρμογή των κριτηρίων καθορισμού της κοινοτικής ενίσχυσης στη σημερινή κατάσταση των αγορών, όσον αφορά τον εν λόγω τομέα και, ιδίως, στις τιμές συναλλάγματος ή τις τιμές αυτών των προϊόντων στο ευρωπαϊκό τμήμα της Κοινότητας και στην παγκόσμια αγορά, οδηγεί στον καθορισμό των ποσών της ενίσχυσης για τον εφοδιασμό των Καναρίων Νήσων, αφενός, και της Μαδέρας, αφετέρου, σε προϊόντα του τομέα του βοείου κρέατος, που αναφέρεται στο παράρτημα- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 1. Το παράρτημα ΙΙ του κανονισμού (ΕΟΚ) αριθ. 1912/92 αντικαθίσταται από το παράρτημα Ι του παρόντος κανονισμού. 2. Το παράρτημα ΙΙ του κανονισμού (ΕΟΚ) αριθ. 1913/92 αντικαθίσταται από το παράρτημα ΙΙ του παρόντος κανονισμού. Άρθρο 2 Στο άρθρο 2 παράγραφος 1 του κανονισμού (ΕΟΚ) αριθ. 1912/92 προστίθεται το ακόλουθο κείμενο: "Εντούτοις, για τα παρασκευάσματα βοείων κρεάτων που υπάγονται στους κωδικούς ΣΟ 1602 50 10, (120, 140, 160 και 170) 1602 50 31 (125, 135, 325 και 335) 1602 50 39 (125, 135, 325 και 335) και παρασκευάζονται υπό καθεστώς ελέγχου που παρουσιάζει τις ίδιες εγγυήσεις με εκείνες του τελωνειακού ελέγχου που αναφέρεται στο άρθρο 7 παράγραφος 1 του κανονισμού (ΕΟΚ) αριθ. 656/80, η ενίσχυση καθορίζεται στο παράρτημα ΙΙα. Η χορήγηση της ενισχύσεως αυτής εξαρτάται από την προσκόμιση της βεβαιώσεως που εκδίδεται από τις αρμόδιες αρχές του κράτους μέλους αποστολής και η οποία παρέχει την εγγύηση της παρασκευής υπό έλεγχο σε ανεγνωρισμένη εγκατάσταση για το σκοπό αυτό. Τα κράτη μέλη ανακοινώνουν στην Επιτροπή τον κατάλογο των αρμοδίων αρχών για την έκδοση της εν λόγω βεβαιώσεως καθώς και το υπόδειγμα της βεβαιώσεως αυτής." Άρθρο 3 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 16 Μαρτίου 1994.

Classification Labels:
671
588

Label Descriptions:
{"671": "Εφοδιασμός", "588": "ΔΗΜΟΣΙΟΝΟΜΙΚΑ"}

EuroVoc IDs (Original): 2564
712
864
2737
2292

EuroVoc IDs (Expanded): 2564
712
864
2737
2292

Dataset Source: meu

Split: train